Mihailo Mudriks

**Mihailo Mudriks** (; dzimis 2001. gada 5. janvārī Krasnohradas pilsētā Harkivas apgabalā) ir ukraiņu futbolists, Anglijas Premjerlīgas kluba *[[Chelsea F.C.]]* un Ukrainas izlases pussargs.

Krasnohradā dzimušais Mudriks futbolista karjeru sāka Harkivas "Metalist" akadēmijā. Vēlāk viņš spēlēja *[[FK Dnipro]]* un Doneckas "Šahtar" jauniešu komandās.

2023. gada janvārī futbolists pārcēlās uz Anglijas Premjerlīgas klubu *Chelsea*, parakstot līgumu līdz 2031. gadam. Jaunajā komandā viņš saņēma kreklu ar numuru "15". Transfēra summa tiek lēsta 100 miljonu eiro apmērā, no kuriem 30 miljoni nodrošināti prēmiju veidā. Tas kļuva par dārgāko ziemas transfēru Anglijas Premjerlīgas vēsturē, kā arī padarīja Mudriku par dārgāko Ukrainas futbolistu, iepriekšējais rekords piederēja Andrijam Ševčenko, par kuru tā pati *Chelsea* 2006. gadā samaksāja gandrīz 44 miljonus eiro.

2022. gada aprīlī Mudriks pirmo reizi tika izsaukts uz Ukrainas izlasi komandas treniņnometnē Slovēnijā. Oficiālā debija notika 2022. gada 1. jūnijā Pasaules kausa kvalifikācijas spēlē pret Skotijas izlasi, kas beidzās ar Ukrainas uzvaru ar rezultātu 3:1.

## Agrīnā un personīgā dzīve
Mihailo Mudriks dzimis 2001. gada 5. janvārī Krasnohradā, Harkivas apgabalā. Kā pareizticīgais kristietis, viņš bieži nēsā reliģiskas ikonas uz spēlēm, un ir atklāti runājis par ticības nozīmi savā dzīvē, ko viņam parādīja vecmāmiņa. Mudrikam ir vairāki tetovējumi, taču par svarīgāko uzskata to, kurā rakstīts "Tikai Jēzus". Viņš ir pazīstams kā "Miša" saviem draugiem un treneriem.

## Klubu karjera

### Agrīnā karjera
Mudriks sāka spēlēt futbolu Harkivas "Metalist", 2010. gadā, bet 2014. gadā pārcēlās uz *[[FK Dnipro]]* akadēmiju. Pēc straujas izaugsmes jaunatnes grupās, Mudriks piesaistīja Doneckas "Šahtar" interesi, un 2016. gadā parakstīja līgumu ar kluba akadēmiju.

### Doneckas "Šahtar"

#### 2018—2021
2018.—2019. gada sezonā viņš spēlēja "Shakhtar" U-21 komandā. Vēlāk, tajā pašā gadā Mudriks tika paaugstināts uz pirmo komandu. Tajā viņš debitēja 17 gadu vecumā, 2018. gada 31. oktobrī, Ukrainas kausa izcīņas spēlē, pret Doneckas "Olimpik", kurā ar 1:0 uzvarēja "Šahtar".

Pēc grūtībām iegūt spēles minūtes, viņš 2019. gada februārī tika izīrēts Ukrainas Premjerlīgas klubam Kijivas "Arsenal", uz atlikušo 2018.—2019. gada sezonas daļu, nospēlējot 10 mačus, vārtus negūstot. Viņš spēlēja Ukrainas Premjerlīgā pret Desna Chernihiv, Kolos Kovalivka un Oleksandriya komandām. 2020. gada vasarā viņš parakstīja īres līgumu ar Ukrainas augstākās līgas klubu "Desna Chernihiv" un kvalificējās UEFA Eiropas līgas trešajai kvalifikācijas kārtai. Čerņihivā viņš pavadīja četrus mēnešus un aizvadīja 10 spēles 2020.—2021. gada Ukrainas Premjerlīgā un vienu 2020.—2021. gada Ukrainas kausa izcīņā.

#### 2021—2023
2021. gada 8. janvārī Mudriks atgriezās "Shakhtar", aizvadot trīs mačus 2020.—2021. gada Ukrainas Premjerlīgā un pievienojoties "Shakhtar" dublieru komandai.

2021.—2022. gada sezonā Mudriks arvien vairāk sāka spēlēt starta sastāvā, it īpaši, līdz ar Roberto De Dzerbi stāšanos pie "Shakhtar" stūres, kuram bija reputācija uzticēties jaunajiem spēlētājiem. Tā kā iepriekšējie treneri nespēja no Mudrika gūt viņa labākos rezultātus, De Dzerbi nolēma viņu atsaukt no īres perioda un pieprasīja tikšanos ar viņu. Pēc tikšanās Mudrikam izveidojās jauna mentalitāte un viņa galvenais treneris uzskatīja viņu par vienu no labākajiem jaunajiem spēlētājiem, piebilstot, ka "ja es viņu nenovedīšu līdz augstam līmenim, es to uzskatīšu par personisku sakāvi".

2021. gada 25. augustā Mudriks debitēja UEFA Čempionu līgā, pret Monaco, turnīra izslēgšanas spēļu kārtā, 82. minūtē nomainot Manoru Solomonu. Pēc viņa centrējuma spēles 114. minūtē, ar rikošeta palīdzību, no Rubena Agilara, tika gūti vārti, kad "Shakhtar" bija pārāka ar 3:2, divu spēļu summā, turpinot savu dalību turnīrā. 18. septembrī viņš guva savus pirmos vārtus kluba labā, Volodimira Boiko stadionā, ar 5:0 uzvarot Mariupol. 3. decembrī Mudriks atdeva četras rezultatīvas piespēles, uzvarot Lviv, ar 6:1. 31. decembrī viņš piekrita līguma pagarināšanai, līdz 2026. gadam. Viņš tika atzīts par kluba mēneša labāko spēlētāju novembrī un decembrī.

2022. gada 24. februārī Ukrainas Premjerlīga tika apturēta, jo Ukrainā tika ieviests karastāvoklis, saistībā ar Krievijas—Ukrainas—NATO krīzi un sekojošo Krievijas iebrukumu. Mudriks sezonu pabeidza ar diviem vārtiem un deviņām rezultatīvām piespēlēm, tiekot atzīts par kluba gada labāko spēlētāju.

Atsākoties futbolam Ukrainā, Mudriks 2022.—2023. gada sezonu sāka, gūstot savus pirmos Čempionu līgas vārtus un atdodot divas rezultatīvas piespēles, izbraukumā ar 4:1 uzvarot RB Leipzig. Tam sekoja vēl viens vārtu guvums, Čempionu līgas neizšķirtā, 1:1, pret Celtic. 19. oktobrī viņš divreiz guva vārtus, ar 3:0 pārspējot Kovalivkas "Kolos". Savā lieliskajā formā viņš 12 mačos guva septiņus vārtus un atdeva sešas rezultatīvas piespēles, tiekot atzīts par Ukrainas gada labāko futbolistu un "Shakhtar" gada spēlētāju.

### ''Chelsea''
2023. gada 15. janvārī Mudriks parakstīja līgumu ar Premjerlīgas klubu Chelsea uz astoņarpus gadiem, par sākotnējo transfēra maksu 70 miljonu eiro (62 miljonu mārciņu) apmērā, ar iespēju pieaugt līdz 100 miljoniem eiro (89 miljoniem mārciņu) papildinājumos. Šī bija lielākā "Shakhtar" un Ukrainas Premjerlīgas saņemtā transfēra maksa, kas pārsniedza iepriekšējo Freda rekordu un padarīja viņu par visu laiku dārgāko Ukrainas futbolistu.

Mudrika debija notika 21. janvārī, kad "Chelsea" līgas mačā viesos nospēlēja neizšķirti, 0:0, ar Liverpool. Viņa pirmais starts bija pret Fulham, 4. februārī, spēlējot neizšķirti, 0:0. 2. oktobrī Mudriks guva savus pirmos vārtus "Chelsea" rindās, savā 24. spēlē, atklājot rezultātu, Premjerlīgā ar 2:0 uzvarot "Fulham". 21. oktobrī viņš guva savus pirmos vārtus Stamford Bridge laukumā, pēc tālsitiena, spēlējot neizšķirti, 2:2, pret Arsenal. EFL kausa izcīņas spēlē, pret Ņūkāslas "United", 2023. gada 19. decembrī, Mudriks spēles kompensācijas laikā panāca izlīdzinājumu, palīdzot savai komandai panākt neizšķirtu, 1:1, pēc tam "Chelsea" uzvarot pēcspēles 11 metru soda sitienu sērijā.

## Starptautiskā karjera
No 2017. līdz 2018. gadam Mudriks spēlēja Ukrainas U-17 izlasē. No 2018. līdz 2019. gadam viņš spēlēja Ukrainas U-19 izlasē, aizvadot 12 mačus un gūstot piecus vārtus. 2019. gadā viņš debitēja Ukrainas U-21 izlasē, aizvadot 16 spēles un gūstot trīs vārtus. 2021. gada 7. septembrī viņš guva uzvaras vārtus no brīvsitiena, pret Armēniju. 2023. gada 16. jūnijā Mudriks atgriezās Ukrainas U-21 izlasē, dalībai 2023. gada UEFA Eiropas U-21 čempionātā. Viņš turnīrā startēja divos mačos un atdeva divas rezultatīvas piespēles.

2022. gada aprīlī Mudriks tika izsaukts uz Ukrainas izlasi, uz treniņnometni 2022. gada aprīlī—maijā, Slovēnijā. Viņa debija notika 1. jūnijā, 2022. gada FIFA Pasaules kausa kvalifikācijas izslēgšanas spēļu pusfinālā, kurā Ukraina ar 3:1 uzvarēja Skotiju.

2023. gada 17. oktobrī Mudriks guva savus pirmos vārtus pieaugušo izlasē, UEFA Euro 2024 kvalifikācijas uzvarā, ar 3:1, pret Maltu. 2024. gada 26. martā viņš guva uzvaras vārtus, uzvarot Islandi, ar 2:1, kvalifikācijas izslēgšanas spēļu finālā, Ukrainai iekļūstot finālturnīrā.

## Spēlētāja profils

### Spēles stils
Mudriks ir "spārna" spēlētājs, kuram "darba" kāja labā. Viņam ir liels paātrinājums un viņš var ārkārtīgi ātri sasniegt savu maksimālo ātrumu. Arī viņa dribls ir spēcīga viņa spēles sastāvdaļa.

### Citu uztverē
Viņa komandas biedrs "Chelsea", Veslijs Fofana, sacīja, ka Mudriks ir ātrāks par Kilianu Mbapē un, iespējams, ātrākais spēlētājs, pret kuru viņš ir spēlējis. Bens Čilvels bija piesardzīgs savā uzslavā, sakot: "Mudrikam es redzu bezgalīgus potenciālus, kas vēl nav īstenoti." Atsaucoties uz viņa slikto sniegumu laukumā "Chelsea" rindās, daži fani viņu iesauca par "Ukrainas Boltu", liekot domāt, ka viņa temps ir viņa vienīgā stiprā puse.

## Karjeras statistika

### Klubos

### Izlasē

: *Vārti un rezultāti parādīti no Ukrainas izlases skatpunkta; vārtu kolonna parāda rezultātu pēc katriem Mudrika vārtiem.*

## Sasniegumi

**Doneckas "Šahtar"**

* Ukrainas Premjerlīga : 2019—20
**Chelsea**

* Anglijas Līgas kausa finālists: 2023—24
* UEFA Konferences līga: 2024—2025

**Individuālie sasniegumi**
* Ukrainas gada futbolists : 2022
* Doneckas "Šahtar" gada spēlētājs : 2021 2022
* Ukrainas zelta talants: 2021 (U21), 2022 (U21)

## Atsauces

## Ārējās saites

* https://int.soccerway.com/players/-/509448/